Senajan rupane Dyah Bratajaya utawa Dewi Wara Sembadra saka Banoncinawi, wis dicaritake kaendahane nganggo pepindhan kang pinunjul, isih luwih endah warnane utawa rupane Dyah Bratajaya tinimbang karo kaendahane barang sing kanggo memindhanake. Awake singset lan becik wangune persis kaya wewangunan gambar. Pasuryane kuning sumunar tajem mawa prabawa, arang ngendika yen ngendika tansah nganggo trapsila, lan rekmane ketel sulak ijo ngandhan-andhan.